Nuus/News - NETRADIOSA
Die Johannesburgse metroraad sê indien die ANC nie teen Vrydag meer as 300-duisend rand se regskoste aan die metroraad betaal nie, sal hy beslag lê op bates by Luthulihuis. Die regskoste hou verband met 'n dringende hofaansoek wat die ANC verlede jaar ingedien het oor 'n mosie van wantroue teen die burgemeester, Herman Mashaba. Die hof het beslis dat die ANC se aansoek nie dringend was nie en is van die rol geskrap. Die ANC is verantwoordelik gehou vir die regskostes. 'n Woordvoeder van die metroraad, Tony Tarvena-Turisan sê die raad het verlede week 'n skriftelike eksekusiebevel gekry teen die ANC. Tarvena-Turisan sê indien die ANC nie teen Vrydag 15 Junie die regskoste betaal nie, sal die metroraad se regsverteenwoordigers voortgaan met die beslaglegging. ... See more
9:00 - Nuus en Weer saam met Yolanda
19:00 – Oordenking met Dr. Tienie Eilers
20:00 - Musiek raai raai met Francois
- die radio speel op die blad klik regs
op radio plugin
www.android.farmersaidsa.cf ... See more
Witbank/MP/N12 - Die pad tussen Witbank en Ogies is GESLUIT weens erge mis. © 12•06•2018
Betogende inwoners van Embalenhle by Secunda in Mpumalanga het hulle diensleweringsbetoging opgeskort ná ingryping deur die provinsiale regering. Die betogers het paaie met brandende bande en rommel versper. Hulle eis water- en elektrisiteitsvoorsiening. 'n Gemeenskapsleier sê hulle gee die provinsiale regering sewe dae om op 'n griefskrif te regeer. Hulle voer aan dat die Govan Mbeki munisipaliteit sy plig versuim om dienste te lewer. ... See more
Die Gautengse premier, David Makhura, sê sakeondernemings in die Emfuleni munisipaliteit wat nie hulle water- en elektrisiteitsrekeninge betaal nie, sal voor stok gekry word. Makhura het in Johannesburg aan die media gesê daar is talle ondernemings wat nie vir dienste betaal nie. Makhura sê geen munisipaliteit kan oorleef indien hy nie inkomste insamel vir dienste gelewer nie. Makhura het formeel aangekondig dat Emfuleni onder administrasie geplaas is en dat die provinsie die munisipaliteit sal bestuur. Die munisipaliteit skuld Eskom en Rand Water miljoene rand. Die voormalige burgemeester, Jacob Khawe het verlede week met sy bedanking gesê om die munisipaliteit onder administrasie te plaas, sal nie sy geldelike probleme oplos nie. ... See more
Een en twintig mense is in hegtenis geneem in verband met gewelddadige betogings in Riebeek-Wes en Riebeek-Kasteel in die Wes-Kaap. Ontevrede inwoners het Sondagaand met hulle betoging begin. Hulle is ontevrede oor dienslewering in die gebied. Sowat 600 betogers het 'n hek by 'n kliniek beskadig en 'n drankwinkel is geplunder. Hulle het onder meer ook 'n voertuig aan die brand gesteek en die vensters van 'n munisipale gebou gebreek. Die polisie sê hulle bly op die toneel om die situasie te monitor. ... See more
Twee mense is dood en 62 is beseer nadat 'n bus op die N12-hoofweg naby die Xavierstraat-afrit in die suide van Johannesburg omgeslaan het. Dit is nog nie duidelik waarom die bus omgeslaan het nie. Die N12 Suid is gesluit vir verkeer. 'n Woordvoerder van die Johannesburgse Nooddienste, Synock MatMatobako sê motoriste moet alternatiewe roetes gebruik. ... See more
Verkeer op die N1 suid van Centurion is vanoggend ontwrig deur protesoptrede deur veiligheidswagte wat vir transitomaatskappye werk. Die wagte het baie stadig gery met transitovoertuie, wat tot groot verkeersopeenhopings gelei het. Die Tshwane Metropolisie het die protesoptrede bevestig, en sê die verkeer behoort terug te keer na normaal wanneer die voertuie in Johannesburg aankom. Veiligheidswagte landwyd gaan na verwagting vandag deelneem aan die protesoptrede teen die onlangse vlaag transitorooftogte. ... See more
Duisende veiligheidswagte vir transitomaatskappye neem vandag deel aan optogte en protesoptrede landwyd. Die optogte volg na 'n onlangse vlaag transitorooftogte wat veral in Gauteng, Mpumalanga en KwaZulu-Natal voorkom. In Johannesburg sal meer as 'n duisend wagte na verwagting na die kantore van die Gautengse LUR vir Veiligheid opruk. Verkeer is vroeër op die N1 suid by Centurion ontwrig deur veiligheidswagte in transitovoertuie wat baie stadig in 'n konvooi gery het. Optogte sal na verwagting ook in Kaapstad, Bloemfontein, Durban en Nelspruit plaasvind. Die wagte eis beter wapens om hulleself te verdedig, sowel as veiliger voertuie. ... See more
Rob Beezy on Twitter
Cape Town - N1 Inbound: #TruckCrash at Woodstock
- ROAD CLOSED - traffic diverted to Lower Church
Street - EXPECT DELAYS pic.twitter.com/AMCP6oarrL
“Cape Town - N1 Inbound: #TruckCrash at Woodstock - ROAD CLOSED - traffic diverted to Lower Church Street - EXPECT DELAYS”